ભાજપના ભૂતપૂર્વ પ્રદેશ પ્રમુખ અને હાલના પ્રદેશ ઉપાધ્યક્ષ તેવા આઇ. કે. જાડેજાએ શુક્રવારથી જે ટ્વિટનો દોર શરૂ કર્યો છે તેના કારણ ગુજરાતના રાજકારણમાં અચાનક જ ગરમી જોવા મળી છે. કેટલાક લોકો આ ટ્વિટને ભાજપનો આતંરિક કલેહ બતાવે છે. તો કેટલાકને લાગે છે કે જાડેજા પોતાનો બળાપો નીકાળે છે. જો કે જે પણ હોય આઇ. કે. જાડેજા તેમના એક પછી એક નવા ટ્વિટના કારણે ટ્વિટર કિંગ તો જરૂરથી જ બની ગયા છે. ત્યારે હાલમાં જ તેમણે અનામત આંદોલનનો ચહેરો બની ચૂકેલા હાર્દિક પટેલ પર પણ એક ટ્વિટ કરી. અને ફરી એક વાર આ ટ્વિટના કારણે વિવાદનો મધપુડો છંછેડાઇ ગયો.